歐鉦

歐鉦，字時振，四川眉州人，民籍，治《詩經》，明朝政治人物。

 生平 
以書法入为翰林院秀才，预修续《资治通鉴》。成化二年二年丙午科順天府鄉試第四十三名舉人。成化二十三年（1487年）联中丁未科會試第二百六十一名，二甲第十七名進士。授兵部職方司主事，弘治三年（1490年）奉命挑选武职子弟，设立殚忠、效义二营。五年奉命清理大宁、河南二都司京营班操法，六年二月上言軍政六事，七年与巡抚都御史整饬密云一带边关事宜，八年七月疏請增设副使一名，整饬密雲兵备兼理永平诸卫屯田。不久升任陕西漢中府知府，弘治十二年（1499年）八月升江西按察司副使、专理九江、安庆等府兵備，未到任，十月监察御史陈铨等劾奏兵部尚书马文升多次添设官职，乞求裁革湖廣、江西所添的兵备官，二处兵备官俱被裁革，欧钲則調任临洮知府，便道回家，本年冬十二月卒于家，享年四十七。《临洮府知府前江西按察司副使欧公墓志并序》賜進士及第翰林院修撰經筵官同修國史會典□□□□□劉春撰廣威將軍上騎都尉錦衣衛指揮僉事前鄉貢進士鄴城周□書賜進士第奉議大夫兵部職方清吏司郎中大梁王緯篆 弘治己未秋，大司马钧阳马公建议，“寻阳居金陵上游，为荆楚豫章喉襟，虽有武臣分口，口当增置宪臣以控御”。制可。于是铨曹疏汉中太守欧公名以请，遂擢江西按察司副使。己而言者论，“君在汉中未三年，为骤；而寻阳之增置，为冗貟。”事遂寝，君仍旧职。转临洮，过家甫浃辰而没矣，时冬十有二月十三日也。于乎惜哉！夫执资格以用人，虽似公，然不足以振起；豪杰之才如君，则又不免于呶呶之议。故君之殁，虽不胜爱之者之惜，而亦不胜为国□之惜也。盖君明爽闿畅，达于政体，自其少即见爱于青神余肃敏公，乃妻之，延师以训。比长，通书法，充翰林院秀才，预修续资治通鉴。□□书成，例授职，君不屑就，益大肆力于学。遂领成化丙午顺天乡荐，丁未第进士，授兵部职方主事，□举其职，司马公雅器重之。弘治庚戌，兵部奏差科□部属之贤，简武职子弟，团为殚忠、效义二营，君与焉。壬子，奉玺书清理大宁、河南二都司京营班操法焉。甲寅，奉玺书，会巡抚都御史整饬密云一带边关事宜，咸不负任使。寻上章，谓京师西北自黄花镇东至山海关，延亘千里而遥，而潮河川直冲密云，其水发源北地，每涉冬春水涸，南北相距计数里，猝有意外之虞，势易冲突。故事，每水涸，筑墙河身，设卒守之；明年水至，则荡析无遗。故俗号舍城，耗费不赀。请于川口用钜石间空砌高墩，中置铁椿固其基，每空用板闸，而以时启闭，并山则各筑炖堡备攻击，专设宪臣统理，实可经久。时论韪之，而忽有汉中之命。及君莅汉中，则锄荒剔蠹，要以利民。县主凡旧渔猎于官者，多宿怨伺毒，君屹不动，而民困获甦，抚按诸公以是交章论列其治。□□寻阳之推荐，亦以是，而乃竟坐是以贾祸。岂君之弗究厥施、固有命耶？ 君讳钲，字时振，姓欧氏。其先，楚之麻城人，国初□□之多悦镇，今为眉州人。先世蓄德未显，至君之父讳□，始举甲戌进士，为御史，仕终济源令。嫡母杨氏，母黄氏，封孺人。君生景泰癸酉，享年四十有七。男一，望溟。女四，长适同郡吴都御史之孙□已，次聘新都杨中允之子，余在室。孙男一，楧。君笃于孝友，与人交不欺。御史公蚤世，偕兄弟奉母客食京师，能痛自刮磨，以至成立。母病革，所不瞑目者，少子釪在眉，君心知之，告曰，“凡□□□□□□，悉畀之，毋他虑也。”事兄员外郎讳锐者尤谨。 君既卒踰数月，户部主事余君邦臣□□□□□，将下葬于五峰之原，为状请铭。余与时振仕进同年，相知深，虽补外，尝问讯不绝。讣□至，吞声□数矣，曷忍执笔？然非余，固莫宜者。铭曰：仕于时为达，才于行为备。譬彼大车，致远孰踬？履险于夷，谁蘖与媒。牺罇青黄，乃木之灾。于戏，视古则已然，吾其曷悲？无大慊于心，固将在于斯。

 家族 
曾祖歐均祥；祖父歐斌；父歐廉，監察御史。嫡母楊氏（贈安人）；生母黃氏（贈安人）。永感下。兄歐銳（吏部员外郎）；弟歐釪（檢校）。一子歐望溟。

参考文献

Category:歐姓
Category:眉州人
Category:明朝兵部職方司主事
Category:明朝漢中府知府
Category:明朝临洮府知府
Category:成化二十二年丙午科順天鄉試舉人